Rikunarita-ORG/Wikinium huggingface dataset:
# Kathy Kirby

|  |
| --- |
| Kathy Kirby |
|
Kathy Kirby 1965 m. Eurovizijoje |
| Biografija |
| Pilnas vardas | Kathleen O'Rourke |
| Gimė | 1938 m. spalio 20 d. Ilfordas, Eseksas,  Anglija  |
| Mirė | 2011 m. gegužės 19 d. (72 metai) Londonas,  Anglija  |
| Žanrai | pop |
| Veikla | dainininkė |
| Aktyvumo metai | 1963–1983 |
| Svetainė | kathykirby.me.uk |

**Kathy Kirby** (tikrasis vardas *Kathleen O’Rourke*; g. 1938 m. spalio 20 d. Ilforde, Esekse – m. 2011 m. gegužės 19 d. Londone) buvo Anglijos dainininkė. Labiausiai žinoma perdainavusi Doris Dei kūrinį „Secret Love“, kuris *UK Singles Chart* užėmė ketvirtą vietą. Dainininkė taip pat yra žinoma dėl sėkmingo pasirodymo Eurovizijos dainų konkurse 1965 m. Dėl savo išvaizdos ir balso dažnai buvo lyginama su Merlin Monro. Populiarumo viršūnę pasiekė septintajame dešimtmetyje, kai ji buvo viena iš geriausiai žinomų ir labiausiai pripažintų asmenybių Didžiosios Britanijos šou versle.

## Diskografija

### Albumai

* *16 hits from stars and garters* (1963)
* *Let me sing and I’m happy* (1964)
* *Make someone happy* (1965)
* *Best of Kathy Kirby* (1967)
* *My thanks to you* (1968)
* *The world of Kathy Kirby* (1970)

## Nuorodos

* Atlikėjos tinklalapis Archyvuota kopija 2008-10-29 iš Wayback Machine projekto.

| Apdovanojimai ir pasiekimai |
| --- |
| Prieš tai: **Matt Monro *„I Love the Little Things“ |  **Jungtinės Karalystės atstovė Eurovizijoje** 1965 | Po to: **Kenneth McKellar *„A Man Without Love“ |
# Sturmabteilung

|  |
| --- |
| *Sturmabteilung* |
|
SA skiriamasis ženklas |
| Vadovas | *Žr. sąrašą** Emil Maurice (1920–1921)
* Hans Ulrich Klintzsch (1921–1923)
* Hermann Göring (1923)
* Franz Pfeffer von Salomon (1926–1930)
* Adolf Hitler (1930–1945)
 |
| Įkurta | 1921 m. spalio 5 d. (1921-10-05) |
| Panaikinta | 1945 m. gegužės 8 d. (1945-05-08) |
| Valstybė |  Veimaro respublika  Nacistinė Vokietija |
| Lojalumas | Adolfui Hitleriui |
| Paskirtis | Nacių susitikimų ir kitų renginių apsauga |
| Būstinė | Miunchenas, Vokietija |
| Ideologija | Nacizmas |
| Dydis | 4,2 mln. (1933) |

**SA** (vok. Sturmabteilung – ‘šturmo būriai’) – Vokietijos Nacionalsocialistų partijos sukarinta organizacija. Ši organizacija 3-ame ir 4-ame XX a. dešimtmečiuose ženkliai prisidėjo Hitleriui užimant valdžią Vokietijoje. Susikūrė 1920 m. ir veikė iki 1945 m.

SA vyrai dažnai būdavo vadinami **rudmarškiniais** dėl jų uniformos spalvos bei dėl to, kad būtų lengviau atskirti nuo SS organizacijai priklausiusių pareigūnų, kurie dėvėjo juodas uniformas (panašiai kaip ir italų juodmarškiniai). Rudos spalvos marškiniai buvo pasirinkti kaip SA uniforma dėl to, kad didelės tokio tipo marškinių siuntos, kurios Pirmojo pasaulinio karo metu buvo užsakytos vokiečių kariams Afrikos kolonijose, buvo pusvelčiui prieinamos.

SA buvo pirmoji nacių sukarinta organizacija, kuri organizacijos nariams suteikinėjo pseudokarinius rangus. SA rangus vėliau perėmė ir kitos nacionalsocialistų partijos grupuotėse įskaitant ir SS, kuri pradžioje buvo SA padalinys. Savo reikšmę prarado po 1934 m. Hitlerio surengtų valymų ("Ilgųjų peilių naktis"). Po to SA praktiškai pakeitė SS, tačiau organizacija formaliai nebuvo paleista.

## Organizacijos kūrimasis ir stiprėjimas

*Sturmabteilung* sąvoka atsirado dar iki nacių partijos susikūrimo 1919 m. Ji pradžioje naudota apibūdinti specialiems Vokietijos kariuomenės puolamiesiems daliniams Pirmojo pasaulinio karo metu sukurtais pagal Oskar von Hutier infiltracijos taktiką. Vietoje masinio puolimo *Sturmabteilung* buvo suskirstytas į mažus padalinius po kelis karius.

Versalio taikos sutartimi demobilizavus didžiąją dalį Vokietijos kariuomenės, kūrėsi pusiau karinės savanorių organizacijos. Jos buvo atsvara Vokietijoje kylantiems darbininkų streikams ir politiniams neramumams. Mitinguose, tarp politiškai solidarizuotų org jų savanorių būrių, neretai kildavo tarpusavio smurtiniai susirėmimai: politikams kalbėti viešai buvo nesaugu.

## Nuorodos

* Ašies istorijos faktų knyga – SA
* spartacus.schoolnet.co.uk – Sturm Abteilung (SA) Archyvuota kopija 2004-10-12 iš Wayback Machine projekto.
# Walther Funk

V.Funkas
**Walther Funk** (adapt. Valteris Funkas, 1890 m. rugpjūčio 18 d. – 1960 m. gegužės 31 d. Diuseldorfe) – vokiečių žurnalistas, reicho ekonomikos ministras, Reichsbanko prezidentas.

## Biografija

Nuo 1921 m. buvo Berlyno biržos laikraščio redaktorius, nuo 1927 m. – Berlyno biržos ir Berlyno pramonės ir prekybos rūmų spaudos atstovas. Nuo 1931 m. gegužės mėn. redagavo VNSDP leidinį Politinė-ekonominė spaudos apžvalga.

1932 m. birželio mėn. išrinktas Reichstago deputatu, tačiau 1933 m. sausio mėn. mandato atsisakė ir pradėjo vadovauti Hitlerio vyriausybės spaudos tarnybai. Tų pačių metų kovo mėn. paskirtas Liaudies švietimo ir propagandos ministerijos valstybės sekretoriumi. Po Ilgųjų peilių nakties jo pozicijos sustiprėjo,1937 m. lapkričio mėn. tapo reicho ekonomikos ministru ir generaliniu įgaliotiniu karinės ekonomikos klausimais. Nuo 1939 m. sausio mėn. kartu buvo ir Reichsbanko prezidentas.

Po Antrojo pasaulinio karo suimtas, Niurnbergo tribunole nuteistas kalėti iki gyvos galvos. Iš Špandau kalėjimo paleistas 1957 m. dėl sveikatos būklės.

## Nuorodos

* Walther Funk – Biografinė santrauka (vokiečių klb.)

## Šaltiniai
# 1900 (filmas)

| *1900* |
| --- |
|  |
|   |
| Kilmės šalis |  Italija  Prancūzija  Vokietija |
| Režisierius | Bernardo Bertolucci |
| Kompozitorius | Ennio Morricone |
| Vaidina | Robert De Niro Gérard Depardieu Dominique Sanda Donald Sutherland Stefania Sandrelli Burt Lancaster Stefania Casini Maria Monti |
| Metai | 1976 |
| Žanras | drama |
| Trukmė | 317 min. |
| Kalba | italų |
| **IMDb įrašas** |

**1900** (it.  *Novecento*) – režisieriaus Bernardo Bertolucci sukurtas epinis filmas, dėl savo trukmės dažnai demonstruota kaip dviejų dalių juosta.

## Siužetas

DĖMESIO: *toliau atskleidžiamos kūrinio detalės*

Vieną 1901-ųjų metų dieną (ta pačią, kai mirė kompozitorius Giuseppe Verdi) gimė du berniukai: žemvaldys Adolfo Berlingjeris vyresnysis susilaukė sūnaus Adolfo, o jo žemėse gyvenantis ir jam dirbantis valstietis Leo Dalko – sūnaus Olmo. Visas filmas – tai judviejų gyvenimas iki pat antrojo pasaulinio karo pabaigos Italijos politinių įvykių fone. Jiedu konkuravo, pešėsi, vėliau tapo draugais, kiek tai buvo įmanoma priklausant skirtingiems visuomenės sluoksniams. Olmo tapo aršiu socialistu, raginančiu žmones kovoti už savo teises, dalyvavo kare ir visada stengėsi užstoti silpnesnius, tuo tarpu Adolfo mokėsi, tėvas išpirko jį nuo tarnybos fronte, ir jis leido laiką moterų draugijoje, laukdamas kol paveldės šeimos ūkį.

Olmo tampa vienišu tėvu, o Adolfo veda Adą, kuri negali turėti vaikų, todėl pradeda gerti ir galiausiai jį palieka. Paveldėtame ūkyje vis daugiau įtakos įgyja prižiūrėtojas Atila, priklausantis fašistų partijai, o pradėjus atvirai suiminėti komunistus, Olmo priverstas bėgti pas partizanus.

Filmo pabaigoje, karui pasibaigus, Olmo grįžta, o valstiečiai suorganizuoja teismą savo buvusiam šeimininkui Adolfo...

## Pagrindiniai aktoriai

*Aktorius – vaidmuo*

* Robert De Niro – Alfredo Berlingjeris
* Gérard Depardieu – Olmo Dalko
* Dominique Sanda – Ada
* Francesca Bertini – sesuo Desolata
* Laura Betti – Regina
* Stefania Casini – epileptikė mergian
* Alida Valli – sinjora Piopi
* Romolo Valli – Džiovanis Berlingjeris
* Sterling Hayden – Leo Dalko
* Donald Sutherland – Atila Melachinis
* Burt Lancaster – Adolfo Berlingjeris vyresnysis

## Apdovanojimai

* Nastro d'Argento (nominacija) – geriausia antrojo plano aktorė (A. Valli ir L. Betti)
* Sant Jordi apdovanojimai – geriausias vaidmuo užsienio filme (R. De Niro)
# Uodega

Skorpiono ginklas – uodega
Povo uodega naudojama pasipuikavimui
**Uodega** – stuburo tęsinys, susidedantis iš stuburo slankstelių. Skirtingų gyvūnų uodegos skiriasi dydžiu, forma, paskirtimi. Ją turi dauguma stuburinių.

Uodegą turi ne visi gyvūnai. Pavyzdžiui, jos neturi žmogus. Evoliucinė mūsų uodegos liekana yra nedidelis keturių ar penkių susiliejusių slankstelių gumbas stuburo apačioje.

## Paskirtis

Uodegos paskirčių yra be galo daug. Bebrams tai – vairas plaukiant ir perspėjamasis ženklas. Sunerimęs bebras pliaukšteli uodega į vandens paviršių, kad perspėtų kitus bebrus. Uodega gali būti ginklas (pvz., skorpionai), nuotaikos perteikimo ir bendravimo būdas (laimingas šuo vizgina uodegą, nusižeminęs – pabruka (uodegos kalba)), priešų atbaidymo įrankis (Katinis lemūras priešus atbaido smarve), ženklas ieškant partnerio (povas).

Kanopiniai karštą dieną nuo musių, sparvų, gylių ir kitų įkyrių vabzdžių ginasi plakdami šonus uodega. Kitiems ji reikalinga ne tik apsiginti, bet ir pulti (krokodilai, rykliai, varanai)Drambliai, eidami vorele kartais straubliu apkabina priešais einančiojo uodegą. Plėšriųjų žinduolių jaunikliai žaisdami su suaugusiojo uodega mokosi pulti. Kengūroms uodega – atrama stovint. Paukščiai skrisdami (arba žuvys plaukdamos) vairuoja uodega. Daugumai žinduolių uodega padeda išlaikyti pusiausvyrą. Uodeguotosioms beždžionėms patogiau laipioti medžiais turint kabią uodegą. Rudoji lapė turi puikią šiltą antklodę ir regimąjį ženklą kitiems šeimyninės grupės nariams. Voverei skraiduolei plokščia uodega sklendžiant atstoja vairą ir stabdį.
# K-pop

| K-pop |
| --- |
| Stilistinės ištakos: | Ritmenbliuzas • džiazas • liaudies muzika • šokių muzika • klasika • rokenrolas |
| Kultūrinės ištakos: | pavadinimas pradėtas vartoti ankstyvajame XX a. 10-ajame dešimtmetyje; siekia 6-ojo dešimtmečio šaknis |
| Tipiniai muzikiniai instrumentai: | Vokalas • repas • būgnai • bosai • klavišiniai • pianinas • sintezatorius • vokoderis • kitoks įvairių muzikos instrumentų panaudojimas |
| Vyraujantis populiarumas: | besitęsiantis Pietų Korėjoje iki dabartinio iškilimo |
|  |

**K-pop** (kor. 가요 = *Gayo*) (**populiariosios Korėjos muzikos** trumpinys) – muzikos žanras, kilęs iš Pietų Korėjos, susidedantis iš pop, šokių, hip hop, roko, ritmenbliuzo, elektroninės muzikos stilių.

Kartu su muzika, K-pop tapo populiaria subkultūra tarp paauglių ir jaunų suaugusiųjų visame pasaulyje. Tai pasireiškia išaugusiu susidomėjimu korėjiečių grupių stiliumi.

Dėl fanų klubų Facebook, prieinamumo iTunes, Twitter ir muzikinių klipų Youtube, K-pop galimybė internetu pasiekti anksčiau neprieinamą publiką, sukėlė didžiulį šio žanro išpopuliarėjimą. Šiandien populiarioji Pietų Korėjos kultūra yra pristatoma kaip pagrindinis įtakos šaltinis jaunimo kultūrai Ramiojo vandenyno baseino šalyse, ypatingai Kinijoje, Honkonge, Japonijoje, Filipinuose, Taivane ir Vietname.

## Taip pat skaitykite

* J-pop
# Loriai

| *Loriinae* |
| --- |
|  Žalioji loriketė (*Trichoglossus chlorolepidotus*) |
| Mokslinė klasifikacija |
|

|  |  |
| --- | --- |
| Karalystė: | Gyvūnai *( Animalia)* |
| Tipas: | Chordiniai *( Chordata)* |
| Klasė: | Paukščiai *( Aves)* |
| Būrys: | Papūginiai paukščiai *( Psittaciformes)* |
| Antšeimis: | *Psittacoidea* *( Psittacoidea)* |
| Šeima: | *Psittaculidae* *( Psittaculidae)* |
| Pošeimis: | Loriai *( Loriinae)* Selby, 1836 |

 |

**Loriai** (*Loriinae*) – papūginių (*Psittaciformes*) būrio paukščių pošeimis.

Klasifikacija
Triba *Cyclopsittini*

* Figinės papūgos (*Cyclopsitta*) 2 rūšys
* Mažosios figinės papūgos (*Psittaculirostris*) 3 rūšys

Triba *Loriini*

* Fidžiniai loriai (*Phigys*) 1 rūšis
* Gua (*Neopsittacus*) 2 rūšys
* Loriai atsiskyrėliai (*Vini*) 7 rūšys
* Loriketės (*Trichoglossus*) 7 rūšys
* Muskusiniai loriai (*Glossopsitta*) 3 rūšys
* Naujosios Gvinėjos kalnų loriai ( *Oreopsittacus*) 1 rūšis
* Plačiauodegiai loriai (*Lorius*) 6 rūšys
* Puikieji loriai (*Chalcopsitta*) 4 rūšys
* Puošnieji loriai ( *Charmosyna*) 14 rūšių
* Raudonieji loriai (*Eos*) 6 rūšys
* Rytinės loriketės (*Psitteuteles*) 3 rūšys
* Rudnugariai loriai (*Pseudeos*) 1 rūšis

Triba *Melopsittacini*

* Banguotosios papūgėlės (*Melopsittacus*) 1 rūšis

## Galerija

* Juodakepuris loris (*Lorius lory*)
* *Chalcopsitta sintillata*
* Juodasis loris (*Chalcopsitta atra*)
* Rudasis loris (*Chalcopsitta duivenbodei*)
* Kardinolinis loris (*Chalcopsitta cardinalis*)
# NASDAQ

*Šis straipsnis apie vertybinių popierių biržą Niujorke. Apie biržų operatorę skaitykite straipsnyje Nasdaq.*
NASDAQ
**Nasdaq** (angl. *National Association of Securities Dealers Automated Quotations, NASDAQ*) – 1971 m. Niujorke, JAV, įsteigta vertybinių popierių birža. Antra pagal dydį vertybinių popierių birža pasaulyje, kuri pagal listinguojamų bendrovių rinkos kapitalizaciją nusileidžia tik NYSE.

Šiuo metu Nasdaq birža yra populiariausia informacinių technologijų bendrovių vertybinių popierių rinkoje, kurioje kotiravosi daugiau nei 5 tūkst. bendrovių akcijų. Šioje biržoje vyksta intensyviausios apimties prekyba vertybiniais popieriais pasaulyje.

Grupė žinoma „Nasdaq“ vardu, kontroliuoja ir operuoja NASDAQ akcijų mainus Niujorke. NASDAQ akcijų indeksas yra vienas pagrindinių akcijų rinkos būseną atspindinčių indeksų pasaulyje. „Nasdaq“ vertybinių popierių biržos veikia Europoje (Islandijoje, Kopenhagoje, Stokholme, Helsinkyje, Taline, Rygoje, Vilniuje).

## Šaltiniai

## Nuorodos

* Nasdaq birža
* Nasdaq listinguojamos bendrovės
* Nasdaq indeksas
# Ketvirtadienis

**Ketvirtãdienis** – savaitės diena tarp trečiadienio ir penktadienio. Ši diena yra savaitės vidurys šalyse, kuriose savaitė prasideda pirmadienį. Pagal kai kurias konvencijas (pvz., ISO 8601), savaitės numeruojamos pagal ketvirtadienius – pirmoji metų savaitė yra ta, kuri turi pirmąjį metų ketvirtadienį.

## Etimologija

Terminą „ketvirtadienis“ sukūrė kalbininkas Jonas Jablonskis.

## Šaltiniai

 **Savaitės dienos** [slėpti]

Pirmadienis · Antradienis · Trečiadienis · Ketvirtadienis · Penktadienis · Šeštadienis · Sekmadienis
# Navaratrė

Šokiai per Navaratrę Gudžarate
**Navaratrė** (skr. नवरात्रि = IAST: *Navarātri* „devynios naktys“) – hinduistinė šventė, skirta deivei Durgai. Švenčiama daugiausia šiaurės Indijoje, devynias dienas (apie rugsėjo pabaigą–spalio pradžią). Bengalų kraštuose Navaratrė švenčiama kaip Durgos pūdža, o šiaurės ir vakarų Indijoje – kaip Rama Lyla arba Dašera. Kiekviename krašte šventimo tradicijos skiriasi, tačiau visur būdingai paminima kova tarp gėrio jėgų (Ramos, Durgos) ir tamsos demonų (Mahišos, Ravanos). Taip pat gaminamos masyvios dievų ir demonų skulptūros, joms talpinti – laikinos šventyklos pandanai. Navaratrės metu vyksta liturginiai vaidinimai, šokiai, šventųjų tekstų rečitavimai. Labiausiai švenčiama paskutinė, Dašeros diena, kai mūrčiai skandinami į vandenį, laidomi fejerverkai.

## Šaltiniai
# Gutenbergo projektas

**Gutenbergo projektas** (**Project Gutenberg**) – internetinė nemokama biblioteka. Projekto pradininkas – Michael Hart.

Projektas įkurtas 1971 metais ir pavadintas 15-to amžiaus vokiečių spaustuvininko Johano Gutenbergo garbei.

2021 metų gegužės mėn. duomenimis, bibliotekoje yra virš 60 000 knygų elektroniniu formatu. Naudojami tekstai iš viešos nuosavybės (angl. *public domain*) knygų, kurioms baigėsi autorinių teisių galiojimas arba kurios niekad nebuvo autorinės teisės objektas. Bibliotekoje yra ir autorinių tekstų, paskelbtų su autorių sutikimais.

2019 metais, dėl 20-čia metų pratęsto autorinių teisių galiojimo pabaigos, viešojon nuosavybėn perėjo 1923 metais paskelbti kūriniai, tarp kurių tokie garsūs, kaip Felikso Zalteno „Bembis“, ar Chalilio Džibrano „Pranašas“.

Kur įmanoma, *Gutenbergo projekto* leidiniai yra pateikiami kaip neformatuotas (ASCII) tekstas. Keletą metų diskutuojama apie XML naudojimą. Sunkiai redaguojami leidiniai (nors ir nepageidaujami) yra PDF formato, arba kitokio, jeigu yra redagavimo savanorių.

Daugiausia projekto leidinių yra anglų k., daug vokiečių, prancūzų, italų, ispanų, olandų, suomių ir kinų kalbomis.

Visi Gutenbergo projekto tekstai gali būti gauti ir platinami nemokamai, jei tik nenaudojamas prekinis ženklas.

## Nuorodos

* Projekto puslapis
# Škotijos vėliava

Škotijos vėliava.
Proporcijos: 5:3 (arba 2:3)
**Škotijos vėliava** – stačiakampio formos mėlyname fone baltas įžambusis kryžius (dar vadinamas šv. Andriaus kryžiumi). Kryžiaus plotis – 1/5 vėliavos aukščio.

Heraldinis blazonavimas (aprašymas): *Azur fone Argent įžambusis kryžius*.

## Istorija

Manoma, kad tai viena seniausių vėliavų (dar žiūrėti Danijos vėliava), atsiradusi apie 832 metus, kada Škotijos karalius Óengus II prieš mūšį su anglais danguje išvydo regėjimą – danguje pasirodė baltas šv. Andriaus kryžius (šv. Andrius – Škotijos globėjas). Mūšį laimėjo škotai, o kryžius tapo Škotijos simboliu.

Škotijos vėliavos kryžius yra sudėtinė Jungtinės Karalystės vėliavos dalis.

## Spalvos

Spalvų reikšmės Pantone spalvų sistemoje:

* Žydra – Pantone 300

Spalvų reikšmės RGB spalvų sistemoje:

* Žydra – 0, 103, 197

## Panašios vėliavos

| Vėliava | Šalis | Skirtumai |
| --- | --- | --- |
|  | Tenerifės vėliava (Ispanijos sala) | Vėliavos mėlyna fono spalva žymiai tamsesnė. |
|  | Rusijos laivyno vėliava | (rus. *Андреевский флаг*) Inversinė – baltame fone mėlynas kryžius. |
|  | Naujosijos Škotijos vėliava (Kanados provincija) | Inversinė – baltame fone mėlynas kryžius. Per centrą įkomponuotas Škotijos herbas. |

## Nuorodos

* vexillum.com Archyvuota kopija 2006-10-16 iš Wayback Machine projekto.
* flags.net

**Europos valstybių vėliavos**[slėpti]

|  |
| --- |
|
Airija · Albanija · Andora · Armėnija · Austrija · Azerbaidžanas · Baltarusija · Belgija · Bosnija ir Hercegovina · Bulgarija · Čekija · Danija · Didžioji Britanija (JK) · Estija · Graikija · Gruzija · Islandija · Ispanija · Italija · Juodkalnija · Kazachstanas · Kipras · Kroatija · Latvija · Lenkija · Lichtenšteinas · Lietuva · Liuksemburgas · Makedonija · Malta · Moldavija · Monakas · Norvegija · Nyderlandai · Portugalija · Prancūzija · Rumunija · Rusija · San Marinas · Serbija · Slovakija · Slovėnija · Suomija · Švedija · Šveicarija · Turkija · Ukraina · Vatikanas · Vengrija · Vokietija |
| **Valstybių atributika:** Valstybinių vėliavų galerija · Herbai |
# Romos Katalikų Bažnyčia

Šv. Petro bazilika Vatikane – didžiausia katalikų šventovė pasaulyje.
Romos katalikų paplitimas pasaulyje.
**Katalikų Bažnyčia** (lot. *Ecclesia Catholica*), dar vadinama **Romos Katalikų Bažnyčia** (lot. *Ecclesia Catholica Romana*) – pagal tikinčiųjų skaičių yra didžiausia krikščionių bažnyčia pasaulyje. 2024 m. Katalikų Bažnyčiai priklausė 1,28 mlrd. žmonių (katalikų). Tai didžiausia pasaulio vieningą organizaciją turinti religija. Bažnyčiai vadovauja popiežius, t. y. Romos vyskupas (nuo 2025 m. – Leonas XIV). Katalikų bažnyčia taip pat apima 23 unitų arba Rytų apeigų bažnyčias.

Romos Katalikų Bažnyčia apibrėžia save taip: „Katalikų Bažnyčia, kuriai vadovauja Petro įpėdinis“ – t. y. popiežius – „ir komunijoje su juo esantys vyskupai.“ Bažnyčia moko, kad ji yra įkurta Jėzaus Kristaus žmonijos išgelbėjimui.

## Istorija

Žodis *katalikas* kilęs iš graikų kalbos būdvardžio *καθολικός*, *katholikos*, iš frazės „kath' holou“, sudarytos iš kata „apie“ + holos „visuma“ kilmininko, pažodžiui *apie visumą*, laisvai verčiant „universalus“. Bažnyčios naudojančios šį žodį savo pavadinime tuo tiesiogiai nurodo, kad pretenduoja būti viena, visuotine Kristaus įkurta Bažnyčia.

Katalikų Bažnyčia nuolat vadina save šiuo vardu, mažiausiai nuo II amžiaus pradžios, kai sąvoka *Katalikų Bažnyčia* pradedama minėti Šv. Ignacijaus iš Antiochijos raštuose.

Maždaug apie 100 m. kaip miesto ir apylinkių krikščionių bendruomenės vadovai iškilo dabartiniai Bažnyčios hierarchai – vyskupai. Per pirmuosius tris amžius susiformavo bažnytinės provincijos. Bažnytinė provincija apima keletą vyskupijų ir jai vadovauja metropolitas arba arkivyskupas. Katalikų bažnyčioje metropolitai savo reikšmę prarado ir liko tik kaip formalus titulas. Iki 451 m. išsiskyrė penki „svarbūs“ metropolitai, kurie tapo patriarchais (Romos, Konstantinopolio, Aleksandrijos, Antiochijos ir Jeruzalės).

## Šaltiniai
# Hadsonas

| Hadsonas |
| --- |
|  Hadsono upė kalnuose |
| **Ilgis** | 520 km |
| **Baseino plotas** | 35 000 km² |
| **Vidutinis debitas** | 630 m³/s |
| **Ištakos** | Adirondako kalnai |
| **Žiotys** | Atlanto vandenynas |
| **Šalys** | JAV |
|  |
|  **Vikiteka** | Hadsonas |

**Hadsonas** (angl. *Hudson River*) – upė šiaurės rytų JAV, Niujorko ir Niu Džersio valstijose. Prasideda Apalačuose, Adirondako masyve, Debesų Ašarų ežere, teka į pietus. Aukštupys slenkstėtas, mėgstamas plaukiotojų kajakais. Įteka į Atlanto vandenyną Niujorke, priešais Manheteno salą.

Didžiausias intakas – Mohaukas (dešinysis).

Vidutinis debitas – 630 m³/s, didžiausias – 3500 m³/s. Upės vaga sureguliuota šliuzais ir užtvankomis. Jūrų potvyniai jaučiami 240 km nuo žiočių, iki Trojos užtvankos (nuo ten upė ir laivuojama). Hadsonas laivybiniais kanalais sujungtas su Erio, Ontarijo ir Šampleino ežerais. Svarbiausi miestai prie Hadsono: Troja, Olbanis, Hadsonas, Kingstonas, Niujorkas.

Upė pavadinta jūrininko Henrio Hadsono, 1609 m. atradusio upės žiotis vardu.

2009 m. šioje upėje Niujorke įvyko avarinis Airbus A320-214 orlaivio nusileidimas.

## Šaltiniai
# Jungtinių Tautų maisto ir žemės ūkio organizacija

|  |
| --- |
| Jungtinių Tautų maisto ir žemės ūkio organizacija *Food and Agriculture Organization of the United Nations* |
|  |
| Santrumpa | MŽŪO, *FAO* |
| Įkurta | 1945 m. spalio 16 d. (1945-10-16) |
| Tipas | Specializuota Jungtinių Tautų agentūra |
| Būstinė | Roma, Lacijus |
| Generalinis direktorius | Qu Dongyu |
| Holdingas | Jungtinių Tautų Ekonominė ir Socialinė Taryba |
| Tinklalapis | FAO.org |

**Jungtinių Tautų maisto ir žemės ūkio organizacija** (**MŽŪO**; angl. *Food and Agriculture Organization of the United Nations, FAO*) – specialusis Jungtinių Tautų Organizacijos padalinys, vadovaujantis tarptautinėms pastangoms bado problemai išspręsti. Tarnaudama kiek išvystytoms, tiek besivystančioms šalims, MŽŪO veikia kaip neutralus forumas, kur visos tautos susitinka kaip lygios bendriems susitarimams ir organizacijos politikos debatams. MŽŪO taip pat yra institucinis mokslinių žinių ir informacijos organas, padedantis besivystančioms šalims modernizuoti ir gerinti žemės ūkio, miškininkystės ir žvejybų praktikas, garantuojant pasaulio gyventojams pilnaverčią mitybą ir bendrą saugumą dėl maisto pasiskirstymo. Organizacijos devizas *fiat panis* iš lotynų kalbos išvertus reiškia „tebūna duona!“.

MŽŪO buvo įsteigta 1945 m. spalio 16 d. Kvebeko mieste, Kanadoje. 1951 m. jos būstinė iš Vašingtono (JAV) buvo perkelta į Romą (Italija).

Organizacija turi 192 narius: prie jos yra prisijungusios 191 šalis bei Europos ekonominė bendrija (2007 m. lapkričio 23 d.).

## Nuorodos

* FAO oficiali svetainė
# Ukrainos herbas

|  |
| --- |
| Ukrainos herbas |
|  |
| Informacija |
| Herbas nuo | 1992 m. vasario 19 d. |

**Ukrainos herbas** (ukr. *Державний Герб України*) – žydrame herbiniame skyde su auksiniu kraštu auksinis trišakis. Naudotas Ukrainos Liaudies Respublikoje.

Panaudotos tokios pačios spalvos kaip ir Ukrainos vėliavoje.

## Taip pat skaitykite

* Ukrainos vėliava
* Ukrainos himnas

**Europos valstybių herbai**

|  |
| --- |
|
Airija · Albanija · Andora · Armėnija · Austrija · Azerbaidžanas · Baltarusija · Belgija · Bosnija ir Hercegovina · Bulgarija · Čekija · Danija · Didžioji Britanija (JK) · Estija · Graikija · Gruzija · Islandija · Ispanija · Italija · Juodkalnija · Kazachstanas · Kipras · Kroatija · Latvija · Lenkija · Lichtenšteinas · Lietuva · Liuksemburgas · Makedonija · Malta · Moldavija · Monakas · Norvegija · Nyderlandai · Portugalija · Prancūzija · Rumunija · Rusija · San Marinas · Serbija · Slovakija · Slovėnija · Suomija · Švedija · Šveicarija · Turkija · Ukraina · Vatikanas · Vengrija · Vokietija
 Alandai · Anglija · Džersis · Farerai · Gernsis · Gibraltaras · Krymas · Meno sala · Šiaurės Airija · Škotija · Velsas
Abchazija · Kalnų Karabachas · Kosovas · Padniestrė · Pietų Osetija · Šiaurės Kipras  |
| **Valstybių atributika:** Herbai · Valstybinių vėliavų galerija · Valstybiniai himnai |
# Karinė žvalgyba

JAV žvalgyvinis lėktuvas SR71
**Karinė žvalgyba** – informacijos apie karinius objektus ir subjektus, taip pat medžiagos, svarbios karo ar gynybos užtikrinimui, surinkimo teorija ir praktika. Karinė žvalgyba taip pat yra karybos disciplina.

Kariuomenė turi atskiras tarnybas, besispecializuojančias šioje veikloje.

Lietuvoje karine žvalgyba užsiima Antrasis operatyvinių tarnybų departamentas.